Hanne Ørstavik

Hanne Cathrine Ørstavik (født 1969) er en norsk forfatter. Hun har mottatt flere litterære priser, og bøkene hennes er oversatt til flere språk.

 Oppvekst og utdanning 
Ørstavik vokste opp i Tana i Finnmark, men flyttet til Oslo da hun var 16 år gammel. Hun er cand.mag. fra Universitetet i Oslo med fagene psykologi, fransk og sosiologi. Hun har også to grunnfag fra Statens lærerhøgskole i forming, Oslo i drama og forming, og har gått på forfatterstudiet i Bø. Hun er utdannet rosenterapeut.Hanne Ørstavik, hjemmeside på wix.com, sist lest den 11. juli 2020.

 Forfatterskap 
Hun debuterte med romanen Hakk (1994) og fulgte opp med Entropi (1995). 

Romanene skrevet i slutten av 1990-årene viser forfatterens utvikling. Kjærlighet (1997), Like sant som jeg er virkelig (1999) og Tiden det tar (2000) regnes tematisk som en trilogi. Trilogien skildrer nære familierelasjoner, der foreldrefigurene svikter. 

Hun flyttet til Milano omkring år 2017.Caroline Krager, Min stil: Hanne Ørstavik i D2 den 10. september 2019. I 2019 utga hun sin fjortende roman, Roman. Milano.Intervju i Klassekampen/Bokmagasinet 31. august 2019 Hennes italienske samboer, forleggeren Luigi Spagnol, døde sommeren 2020.Marie Kleive, Sommerboka i Dagbladet: Fikk to friske og to syke år i Dagbladet den 11. juli 2020. Romanen Ti Amo fra 2020 er om en som mister sin kjære i sykdom, og ble skrevet mens Spagnol oversatte Roman. Milano til italiensk.

 Omtaler og undersøkelser 
Forfatterskapet er omdiskutert og Ørstavik har blant annet blitt kritisert for å bruke levende modeller i sine romaner.Aftenposten fakta 27. august 2008. Hanne Ørstavik Unn Conradi Andersen viste i en studie utgitt i 2009 hvordan blant annet Ørstaviks bøker har blitt rammet av en stereotyp kritikk med beskyldninger om intimisering og melodrama, som ikke på samme måte rammer mannlige forfattere.Kilden 

Ørstaviks forfatterskap har vært gjenstand for flere hovedoppgaver ved norske universitet.Sambok 

 Priser 
 Tanums kvinnestipend 1998
 P2-lytternes romanpris 1999, for Like sant som jeg er virkelig
 Sult-prisen 1999
 Havmannprisen 2000, for Tiden det tar
 Oktoberprisen 2000
 Doblougprisen 2002
 Amalie Skram-prisen 2002
 Klassekampens litteraturpris 2004, for Presten
 Brageprisen 2004, for Presten
 Aschehougprisen 2007
 Gyldendalprisen 2023

 Bibliografi 

 1994: Hakk – roman  
 1995: Entropi – roman 
 1997: Kjærlighet – roman 
 1999: Like sant som jeg er virkelig – roman 
 2000: Tiden det tar – roman 
 2002: Uke 43 – roman 
 2004: Presten – roman 
 2006: Kallet - romanen – roman 
 2007: I morgen skal det være åpent for alle – lesestykke 
 2008: Der alt er klart – tekst og bilde, i samarbeid med den franske billedbokkunstneren Pierre Duba 
 2009: 48 rue Defacqz – roman 
 2011: Hyenene – roman 
 2013: Det finnes en stor åpen plass i Bordeaux – roman 
 2014: På terrassen i mørket – roman 
 2017: Over fjellet – roman 
 2018: Jeg drømte at alle bøkene mine sto i kjøkkenskap – artikler og essays 
 2019: Roman. Milano – roman 
 2020: Ti amo – roman 
 2023: Bli hos meg – roman 
 2025: Barnet mitt – roman 

 Referanser 

 Eksterne lenker 


  Digitaliserte bøker av Ørstavik hos Nasjonalbiblioteket.

Kategori:Norske romanforfattere
Kategori:Vinnere av Tanums kvinnestipend
Kategori:Vinnere av P2-lytternes romanpris
Kategori:Vinnere av Sult-prisen
Kategori:Vinnere av Havmannprisen
Kategori:Vinnere av Oktoberprisen
Kategori:Vinnere av Doblougprisen
Kategori:Vinnere av Amalie Skram-prisen
Kategori:Vinnere av Brageprisen
Kategori:Vinnere av Aschehougprisen
Kategori:Personer fra Tana kommune